Valseskinker

Valseskinker er en slekt av skinker. De fleste artene finnes i Marokko, men de lever også andre steder i Nord-Afrika, samt i Sør-Europa, på Kanariøyene, og østover i Asia til kyststrøkene av Iran og Pakistan. Gruppen er nært beslektet med noen av de andre skinkene i området, som Scincus, Scincopus og Eumeces.
Det norske navnet viser til kroppen er sylinderformet, i motsetning til de fleste andre skinker som har er en litt flattrykt kropp. De mest opprinnelige artene har fem tær på hver fot, og kroppsproporsjoner som ligner andre skinker. Det er en tendens i slekten til å redusere lemmene, og utvikle en langstrakt kropp med et høyt antall ryggvirvler. Dette henger sammen med en overgang til enten å leve i tett vegetasjon, eller til å grave i sand. I mange områder lever en art med opprinnelig kroppsbygning sammen med en langstrakt art med reduserte lemmer.
Valseskinkene føder levende unger. Egget er lite, og fosteret får nesten all næring fra en morkake. Dette minner mye om drektigheten hos placentale pattedyr, men denne typen fosterutvikling er også oppstått flere ganger hos ulike skinker.


== Arter ==
Den spanske forskeren Salvador Carranza publiserte i 2008 en studie av mitokondrielt DNA innen slekten, og følgende oversikt bygger på denne studien. De sandsvømmende artene i slekten Sphenops viste seg å tilhøre to ulike klader innenfor Chalcides, og regnes derfor her til den sistnevnte slekten. Opplysninger om forekomst i de spanske plazas de soberanía er hentet fra Fahd et al.


=== Grassvømmende arter ===
Disse artene «svømmer» gjennom tett gras, og annen vegetasjon. De har en lang, smal kropp, og som regel tre tær på hver fot. Hvis en ser bort fra C. mauritanicus, finnes de bare i relativt fuktige habitater. I gruppen finnes både de minste (C. mauritanicus, C. minutus) og største (C. mertensi, C. pseudostriatus) valseskinkene.

Chalcides mauritanicusDenne lille arten lever delvis nedgravd i sand, og har to tær på framføttene, og tre tær på bakføttene.
Utbredelse: Kyststripa i nordøstre Marokko og nordvestre Algerie, MelillaChalcides guentheriHar bare små rester av lemmer uten tær. Oppkalt etter herpetologen Albert Günther.
Utbredelse: Israel og tilgrensende områderChalcides minutusCarranzas undersøkelse viste at eksemplarer fra typelokaliteten Debdou hører til en veldefinert klade. Eksemplarer fra Azrou og Jbel Bou Ibane i Mellom-Atlas hører til en annen klade, som er søstergruppen til C. mertensi, og som kanskje bør regnes som egen art.Utbredelse: nordøstre Marokko, MelillaAlgerisk kobberskink (Chalcides mertensi)Ble tidligere regnet som en underart av C. chalcides.
Utbredelse: nordlige Algerie og nordvestlige Tunisia.Italiensk kobberskink (Chalcides chalcides)Deles i to klart definerte underarter, som skilte lag for 1,4 millioner år siden.
C. chalcides chalcidesUtbredelse: nesten hele Italia, med Elba og Sicilia
C. chalcides vittatusUtbredelse: Sardinia, Tunisia og nordvestre LibyaMarokkansk kobberskink (Chalcides pseudostriatus)Utbredelse: Marokko, CeutaVestlig kobberskink (Chalcides striatus)Ble tidligere regnet som en underart av C. chalcides, men er søsterarten til C. pseudostriatus. Stamfaren krysset Gibraltarstredet fra Marokko for 2,6 millioner år siden.
Utbredelse: Portugal, Spania, Sør-Frankrike og Nord-Italia (Liguria). Finnes ikke i deler av østlige Spania, men går helt nord til Gironde.


=== Nordlige arter ===
Denne gruppen har antakelig oppstått i nordre Marokko. De fleste artene har opprinnelige bygningstrekk, som fem tær på hver fot, og lever i relativt fuktig habitater. Men gruppen omfatter også to ørkenarter som har tilpasset å leve i løs sand.

Chalcides colosiiUtbredelse: det nordligste Marokko, Ceuta, MelillaChalcides boulengeriHet før Sphenops boulengerii
Utbredelse: nordvestre Sahara fra sørlige Marokko til vestlige LibyaChalcides sepsoidesHet før Sphenops sepsoides
Utbredelse: Kyrenaika, nordlige Egypt, Sinai, sørlige IsraelChalcides parallelusUtbredelse: Kyststripa i nordøstre Marokko og nordvestre Algerie, Islas ChafarinasChalcides lanzaiLever i sederskog ganske høyt til fjells.
Utbredelse: Mellom-Atlas (Marokko)Iberisk valseskink (Chalcides bedriagai)Arten kan ha spredt seg til Europa mens Middelhavet var uttørket for 5,9 til 5,3 millioner år siden.
Utbredelse: Portugal, SpaniaChalcides ebneriIngen eksemplarer av arten er sett siden 1970, så DNA er ikke tilgjengelig. Det er sannsynlig at den tilhører den nordlige kladen.
Utbredelse: Marokko, i området rundt Fez, mellom utbredelsesområdene til C. colosii og C. lanzai


=== Flekket valseskink ===
Flekket valseskink (Chalcides ocellatus)Denne vidt utbredte arten har også oppstått i Marokko. Den har bein med fem tær, og øyeformede flekker på ryggen. Den genetiske variasjonen innenfor arten er like stor som variasjonen mellom artene i de andre kladene, og det kan derfor være berettiget å splitte arten. Den tradisjonelle oppdelingen i underarter stemmer ikke overens med Carranzas resultater.
Utbredelse: Marokko (stort sett bare i halvørken, andre arter overtar i fuktigere klima), Islas Chafarinas, Algerie (i nord og i Ahaggar), Tunisia, kysten av Libya og Egypt, Nildalen sørover til Sudan, isolerte populasjoner i Mauritania, Mali, Niger, Tsjad og Somalia; Sicilia, Sardinia, Lampedusa, Malta, Sør-Hellas med Kreta og Kárpathos; Sinai, Israel, Libanon, Jordan, Syria, Kypros, Tyrkias sørkyst, kysten av Arabia, Irak, og langs kysten av Iran og det vestligste PakistanChalcides levitoniCarranza hadde ikke tilgang på DNA fra denne arten, men den hører kanskje til samme klade som C. ocellatus.
Utbredelse: sørvestre Saudi-Arabia


=== Vestlige arter ===
Denne kladen har oppstått i vestre Marokko. I området rundt Agadir og Essaouira lever tre av artene side om side: C. mionecton, C. manueli og C. polylepis. Det ser ut til at Kanariøyene har blitt kolonisert to ganger. For 7 millioner år siden kom stamfaren til artene på de vestligste øyene, mens stamfaren til C. simonyi skilte lag med formene på fastlandet for 5 millioner år siden.

Chalcides sphenopsiformesEn ørkenform, som før het Sphenops sphenopsiformes
Utbredelse: Langs Saharas atlanterhavskyst: sørligste Marokko, Vest-Sahara, Mauritania, nordligste SenegalChalcides delisleiHet før Sphenops delislei. Carranza hadde ikke DNA fra denne arten, så plasseringen er usikker, men morfologisk ligner den C. sphenopsiformes.
Utbredelse: I hele den mest sandrike delen av Sahel fra Senegal til rødehavskysten i Sudan.Chalcides viridanusUtbredelse: Tenerife.Chalcides coeruleopunctatusHet tidligere C. viridanus coeruleopunctatus, men Carranza har hevet den til egen art ettersom det er stor genetisk forskjell.
Utbredelse: Hierro og La GomeraChalcides sexlineatusUtbredelse: Gran Canaria.Chalcides simonyiUtbredelse: Lanzarote og Fuerteventura.Chalcides mionectonEn langstrakt art med fire eller fem tær på hver fot. Graver i sandjord.
Underarter:
C. mionecton mionecton
Utbredelse: Hele kystsletta langs Marokkos atlanterhavskyst fra Tanger sør til Essaouira
C. mionecton trifasciatus
Utbredelse: Marokkos atlanterhavskyst sørover fra AgadirChalcides manueliUtbredelse: sørvestre Marokko i elvedalene til Tensift og Oued Sous, og kysten mellom elvemunningeneChalcides polylepisEn art med mer opprinnelig kroppsbygning, og fem tær på hver fot.
Utbredelse: Omtrent som C. mionecton, men finnes også i AtlasfjelleneChalcides montanusLever 1500 til 2500 m over havet. Utfra morfologi og levevis har en antatt at arten er nær i slekt med C. lanzai. Analyse av mitokondrielt DNA plasserer den derimot midt i C. polylepis. Dette kan skyldes at hunner fra C. polylepis har paret seg med hanner fra C. montanus.
Utbredelse: Høy-Atlas (Marokko)


=== Sørlige arter ===
Fem arter av valseskinker lever i Sahel, og videre sør og øst helt til Kenya og Somalia. Carranza hadde ikke tilgang på DNA fra dem til sin studie. Det kan tenkes at forfedrene til disse artene har krysset Sahara nordfra, men det er også mulig at Chalcides opprinnelig hørte hjemme lenger sør.

Chalcides bottegiUtbredelse: Etiopia, Kenya, SudanChalcides ragazziUtbredelse: Djibouti, Eritrea, Etiopia, og nordvestre SomaliaChalcides pulchellusUtbredelse: fra vestlige Guinea til sørøstre Senegal og sørvestre MaliChalcides thierryiUtbredelse: fra nordlige Ghana til østre NigeriaChalcides armitageiUtbredelse: Senegal


== Referanser ==


== Eksterne lenker ==
(en) Valseskinker i Encyclopedia of Life 
(en) Valseskinker i Global Biodiversity Information Facility 
(en) Valseskinker hos Fauna Europaea 
(en) Valseskinker hos Fossilworks 
(en) Valseskinker hos NCBI 
(en) Kategori:Chalcides – bilder, video eller lyd på Wikimedia Commons 
Chalcides – detaljert informasjon på Wikispecies Cyberlizard: Chalcides